En hovedentreprise betyder at man tager sig af fagentreprenørerne, økonomien og selve byggeriet og har et overordnet ansvar for disponering og styring af fagentrepriserne samt kontrol af kvaliteten. Man sørger for at økonomien og tidsplanen ikke skrider og man koordinerer arbejdet mellem fagentreprenørerne.
En totalentreprise omfatter alle ydelser inden for rådgivning samt udvælgelse af rådgivere og fagentreprenører. Som totalentreprenør varetager man desuden alle planlægnings- og styringsopgaver lige fra projektering, kontakt til myndigheder samt projekt- og byggeledelse undervejs i alle faser af et projekt.